康熙字典
丑集上】【口字部】和 ·康熙笔画:8 ·部外笔画:5
〔古文〕咊龢《广韵》《正韵》戸戈切《集韵》《韵会》胡戈切,$音禾.《广韵》顺也,谐也,不坚不柔也.《书·尧典》协和万邦.又《舜典》律和声.《易·乾卦》保合太和.《中庸》发而皆中节谓之和. 又《书·尧典》乃命羲和.《注》羲氏,和氏,主历象授时之官. 又《诗·小雅》和鸾雝雝.《传》在轼曰和,在镳曰鸾.《疏》和,亦铃也,以其与鸾相应和,故载见曰和铃央央是也.《广韵》本作鉌. 又《尔雅·释乐》大笙谓之巢,小笙谓之和.《注》和,十三簧. 又《周礼·夏官·大司马》以旌为左右和之门.《注》军门曰和,今谓之垒门,立两旌以为之.《战国策》与秦交和而舍. 又《諡法》不刚不柔曰和. 又和夷,地名.《书·禹贡》和夷底绩. 又云和,地名.《周礼·春官·大司乐》云和之琴瑟. 又《广韵》州名,在淮南,汉属九江郡,齐为和州. 又《韵会》西和州,秦蒙恬筑长城始此,唐为岷州,宋攺西和州. 又《广韵》姓也.本自羲和之后,一云卞和之后,晋有和峤. 又《正字通》养和,今之靠背也.李泌采异木蟠枝以隐背,号曰养和.又《松陵集》皮日休以五物送魏不琢,有乌龙养和,桐庐养和. 又《广韵》《集韵》《韵会》《正韵》$胡卧切,禾去声.《广韵》声相应.《易·中孚》鸣鹤在隂,其子和之. 又《尔雅·释乐》徒吹谓之和. 又《集韵》调也.《礼·檀弓》竽笙备而不和.又《礼运》五味,六和,十二食,还相为质也.《注》春多酸,夏多苦,秋多辛,冬多咸,加以滑甘,是谓六和.又《礼器》甘受和.《释文》和,戸卧反.《周礼·天官》内饔掌王及后世子膳羞之割烹煎和之事.
清代陈昌治刻本『说文解字』
--------------------------------------------------------------------------------
【卷二】【口部】
相譍也.从口禾声.户戈切
清代段玉裁『说文解字注』
--------------------------------------------------------------------------------
相应也.从口.禾声.古唱和字不读去声.户戈切.十七部